Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: szóló 1992. évi LXIII. törvény (a továbbiakban: Avtv.)
Paragraph Index: 433

16. §-a értelmében a személyes adatok védelméhez való alapjog állami vagy helyi önkormányzati pénzügyi érdekbõl korlátozható. A támadott jogszabályi rendelkezések ilyen korlátozást tartalmaznak: állami pénzügyi érdekbõl írnak elõ kötelezettségeket az üzembentartási díjjal kapcsolatban. Az Alkotmány 70/I. §-ában megfogalmazott közteherviselési kötelezettség érvényesülése érdekében az adózást érintõ körülmények felfedése – az adóhatóság elõtt, a törvény keretei között – indokolt és szükséges lehet. Mindezek alapján az Alkotmánybíróság az Mtv. 82/A. §-ának (1) bekezdését támadó indítványt elutasította.

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes